smcproject/ml-wiki-sentences huggingface dataset:
2015 ലേ ഏറ്റവും പുതിയ പൈലോ അനുസരിച്ചുള്ള പഠനപ്രകാരം ഉള്ള ജീവ ശാഖ ചുവടെ, Ankylosaurinae
Zaraapelta Ankylosaurini
Ziapelta അവലംബം
ഹെലൻ മിറെൻ
ഒരു ഇംഗ്ലീഷ് അഭിനേത്രിയാണ് ഡെയിം ഹെലൻ ലിഡിയ മിറെൻ (ജനനം: ജൂലൈ 26, 1945) .
മികച്ച അഭിനേത്രിക്കുള്ള ടോണി, എമ്മി, ഓസ്ക്കാർ പുരസ്കാരങ്ങൾ നേടി ‘ട്രിപ്പിൾ ക്രൗൺ ഓഫ് ആക്ടിംഗ്’ എന്ന നേട്ടം കരസ്ഥമാക്കിയിട്ടുണ്ട്.2007 ൽ “ക്വീൻ” എന്ന ചിത്രത്തിലെ എലിസബത്ത് II രാജ്ഞിയുടെ വേഷം ചെയ്തതിലൂടെ മികച്ച നടിക്കുള്ള അക്കാദമി അവാർഡ് നേടി.
1945 ജൂലൈ 26-ന് ലണ്ടനിലെ ഹാമർസ്മിത്തിൽ ജനിച്ചു.
അമ്മ ഇംഗ്ലീഷുകാരിയും , അച്ഛൻ റഷ്യനും ആയിരുന്നു.
ഹെലന് ഒരു മുതിർന്ന സഹോദരിയും ഒരു ഇളയ സഹോദരനുമുണ്ടായിരുന്നു.
ഹാംലെറ്റ് കോർട്ട് പ്രൈമറി സ്കൂൾ, സെന്റ് ബർണാർഡ്സ് ഹൈ സ്കൂൾ ഫോർ ഗേൾസ് എന്നിവിടങ്ങളിലായിരുന്നു ആദ്യകാലവിദ്യാഭ്യാസം.
ഈ കാലത്ത് തന്നെ ഹെലൻ അവൾ സ്കൂൾ നാടകങ്ങളിൽ അഭിനയിക്കുകയും ചെയ്തു.
നാടകരംഗത്ത്
ന്യൂ കോളേജ് ഓഫ് സ്പീച്ച് ആൻഡ് ഡ്രാമയിൽ പഠനം തുടർന്ന ഹെലൻ പതിനെട്ട് വയസ്സിൽ നാഷണൽ യൂത്ത് തീയറ്ററിലേക്ക് (NYT) എന്നതിനായി ഓഡിഷൻ നടത്തി തിരഞ്ഞെടുക്കപ്പെട്ടു.
20 വയസ്സായപ്പോഴേക്കും ഓൾഡ് വിക്കിയിൽ ആന്റണി ക്ലിയോപാട്ര എന്ന NYT നിർമ്മാണത്തിൽ ക്ലിയോപാട്ര ആയി അഭിനയിക്കുകയായിരുന്നു.
ഈ അവസരം  ഏജന്റ് അൽ പാർക്കറുമായി കരാറിൽ ഒപ്പുവയ്ക്കാൻ ഹെലനെ സഹായിച്ചു .
തുടർന്ന് റോയൽ ഷേക്സ്പിയർ കമ്പനിയിൽ ചേർന്ന ഹെലൻ നിരവധി സ്റ്റേജ് നാടകങ്ങളിൽ അഭിനയിച്ചു.
1970 ൽ, സംവിധായകനും നിർമ്മാതാവുമായ ജോൺ ഗോൾഡ്സ്കിഡ്റ്റ് തന്റെ സിനിമയായ ‘ഡൂയിംഗ് ഹെർ ഓൺ തിംഗ്’ എന്ന പേരിൽ ഹെലന്റെ റോയൽ ഷേക്സ്പിയർ കമ്പനിയിലെ കലാജീവിതത്തെ കുറിച്ച് ഒരു ഡോക്യുമെന്ററി നിർമ്മിച്ചു.
1972 -1973 കാലഘട്ടത്തിൽ മിറർ പീറ്റർ ബ്രൂക്കിന്റെ ഇന്റർനാഷണൽ സെന്റർ ഫോർ തിയേറ്റർ റിസർച്ചിൽ പ്രവർത്തിച്ചു.
പിന്നീട് വീണ്ടും അവർ റോയൽ ഷേക്സ്പിയർ കമ്പനിയിൽ തിരികെയെത്തി.
1995-ൽ “എ മന്ത് ഇൻ ദി കണ്ട്രി” എന്ന നാടകത്തിലൂടെ ബ്രോഡ്വേയിൽ അരങ്ങേറി.
ഈ നാടകത്തിനും പിന്നീട് 2002-ൽ “ഡാൻസ് ഓഫ് ഡെത്ത്” എന്ന നാടകത്തിനും അവർക്ക് ടോണി അവാർഡ് നാമനിർദ്ദേശം ലഭിച്ചു.
ഒടുവിൽ 2015-ൽ “ദി ഓഡിയൻസ്” എന്ന നാടകത്തിന് മികച്ച നടിക്കുള്ള ടോണി അവാർഡ് ഹെലൻ നേടി.
എ മിഡ്‌സമ്മർ നൈറ്റ്സ് ഡ്രീം, ഏജ് ഓഫ് കൺസന്റ്, ഒ ലക്കി മാൻ !
, കലിഗുള, എക്സ്കാലിബർ, 2010, ദി ലോംഗ് ഗുഡ് ഫ്രൈഡേ, വൈറ്റ് നൈറ്റ്സ്, വെൻ ദി വേൽസ് കേം ,മൊസ്കിറ്റോ കോസ്റ്റ് തുടങ്ങിയവയായിരുന്നു ഹെലൻ അഭിനയിച്ച ആദ്യകാല ചിത്രങ്ങൾ.
തുടർന്നും അവർ നിരവധി ഹോളിവുഡ് ചിത്രങ്ങളിൽ അഭിനയിച്ചിട്ടുണ്ട്.
2005-ൽ എലിസബത്ത് I എന്ന ടെലിവിഷൻ പരമ്പരയിൽ എലിസബത്ത് I രാജ്ഞിയായും 2006-ൽ ദി ക്വീൻ  ()2006) എന്ന ചിത്രത്തിൽ എലിസബത്ത് II രാജ്ഞിയായും അഭിനയിച്ചു.
രണ്ട് എലിസബത്ത്  രാജ്ഞിമാരെയും സ്ക്രീനിൽ അവതരിപ്പിച്ച ഒരേയൊരു നടിയാണ് ഹെലൻ മിറെൻ.
ദി ക്വീൻ എന്ന ചിത്രത്തിലെ അഭിനയത്തിന് [ബ്രിട്ടീഷ് അക്കാഡമി ഫിലിം അവാർഡ്|ബാഫ്റ്റ], [അക്കാദമി അവാർഡ്|ഓസ്കാർ, [ഗോൾഡൻ ഗ്ലോബ് പുരസ്കാരം|ഗോൾഡൻ ഗ്ലോബ്]] എന്നിവയടക്കം നിരവധി ബഹുമതികൾ ലഭിച്ചു.
കസിൻ ബെറ്റി (1971), ആസ് യു ലൈക് ഇറ്റ് (1979), ബ്ലൂ റിമേംബേർഡ് ഹിൽസ് (1979) തുടങ്ങി നിരവധി ടെലിവിഷൻ പരമ്പരകളിലും ഇവർ അഭിനയിച്ചു.
പ്രൈം സസ്പെക്റ്റ് എന്ന കുറ്റാന്വേഷണ പരമ്പരയിൽ ഡിറ്റക്റ്റീവ് ജെയ്ൻ ടെന്നിസൺ എന്ന പ്രധാന കഥാപാത്രത്തെ, അവതരിപ്പിച്ചതിലൂടെ 1992-നും 1994-നും ഇടയിൽ മൂന്ന്  വർഷം തുടർച്ചയായി മികച്ച നടിക്കുള്ള ബാഫ്റ്റ പുരസ്കാരം നേടി .
എലിസബത്ത് I എന്ന ടെലിവിഷൻ പരമ്പരയിലെ അഭിനയത്തിന് എമ്മി അവാർഡ് ലഭിച്ചു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഹെലൻ മിറെൻ
ഹെലൻ മേരി ഇംഗ്ലീഷ് വിലാസം https://ml.wikipedia.org/wiki/Helen_Mary
ഹെലൻ മേരി ഇന്നസെന്റ് (ജനനം മാർച്ച് 14, 1977 കേരളം ) ഇന്ത്യയിൽ നിന്നുള്ള ഒരു ഹോക്കി ഗോൾ കീപ്പറാണ്.
1992ൽ ജർമ്മനിക്കെതിരെയുള്ള ടെസ്റ്റ് പരമ്പരയിൽ തന്റെ സ്വന്തം രാജ്യത്തിന് വേണ്ടി അന്താരാഷ്ട്ര മത്സരത്തിൽ അരങ്ങേറ്റം കുറിച്ചു.
2003ൽ ഹൈദരാബാദിലെ ആഫ്രോ-ഏഷ്യൻ ഗെയിംസിൽ ഫൈനൽ ടൈ ബ്രേക്കറിൽ രണ്ട് പെനാൽറ്റി സ്ട്രോക്കുകൾ തടുത്ത് ഇന്ത്യയെ വിജയത്തിലേക്ക് നയിച്ചു.
ഹെലൻ മേരി അർജുന അവാർഡും കരസ്ഥമാക്കിയിട്ടുണ്ട്.
അന്താരാഷ്ട്ര സീനിയർ ടൂർണമെന്റുകൾ 1996 – ഇന്ദിരാഗാന്ധി ഗോൾഡ് കപ്പ്, ന്യൂഡൽഹി 1997 - വേൾഡ് കപ്പ് യോഗ്യതാമത്സരം, ഹരാരെ (നാലാം സ്ഥാനം) 1998 - ലോകകപ്പ്, ഉത്രെചത് (പന്ത്രണ്ടാം സ്ഥാനം) 1998 - കോമൺവെൽത്ത് ഗെയിംസ്, ക്വാലാ ലംപൂർ (നാലാം സ്ഥാനം) 1998 - ഏഷ്യൻ ഗെയിംസ് , ബാങ്കോക്ക് (രണ്ടാം സ്ഥാനം) 1999 - ഏഷ്യാകപ്പ് , ന്യൂഡൽഹി (രണ്ടാം സ്ഥാനം) 2000 - ഒളിമ്പിക് യോഗ്യതാമത്സരം, മിൽട്ടൺ കെയ്ൻസ് (പത്താം സ്ഥാനം) 2001 - വേൾഡ് കപ്പ് യോഗ്യതാമത്സരം, അമിൻസ് / അബേബെല്ല (ഏഴാം സ്ഥാനം) 2002 - ചാമ്പ്യൻസ് ചലഞ്ച്, ജോഹന്നാസ്ബർഗ്ഗ് (മൂന്നാം സ്ഥാനം) 2002 - കോമൺവെൽത്ത് ഗെയിംസ് , മാഞ്ചസ്റ്റർ (ഒന്നാം സ്ഥാനം) 2002 - ഏഷ്യൻ ഗെയിംസ് , ബുസാൻ (നാലാം സ്ഥാനം) 2003 - ആഫ്രോ-ഏഷ്യൻ ഗെയിംസ്, ഹൈദരാബാദ് (ഒന്നാം സ്ഥാനം) 2004 - ഏഷ്യാകപ്പ് , ന്യൂഡൽഹി (ഒന്നാം സ്ഥാനം) 2006 - കോമൺവെൽത്ത് ഗെയിംസ് , മെൽബൺ (രണ്ടാം സ്ഥാനം) 2006 - ലോകകപ്പ്, മാഡ്രിഡ് (പത്തിനൊന്നാം സ്ഥാനം) പുറത്തേക്കുള്ള കണ്ണികൾ Profile on Bharatiyahockey Commonwealth Games Biography Archived 2021-08-17 at the Wayback Machine .
Hellen Innocent Mary plays lead role in India's victory
ഹെലൻ റോഡ്രിഗസ് ട്രയാസ് ഇംഗ്ലീഷ് വിലാസം https://ml.wikipedia.org/wiki/Helen_Rodr%C3%ADguez_Tr%C3%ADas
ഹെലൻ റോഡ്രിഗസ് ട്രയാസ് (ജീവിതകാലം: ജൂലൈ 7, 1929 - ഡിസംബർ 27, 2001) ഒരു അമേരിക്കൻ ശിശുരോഗവിദഗ്ദ്ധയും വിദ്യാഭ്യാസ വിചക്ഷണയും സ്ത്രീകളുടെ അവകാശ പ്രവർത്തകയുമായിരുന്നു.
അമേരിക്കൻ പബ്ലിക് ഹെൽത്ത് അസോസിയേഷന്റെ (APHA) ആദ്യത്തെ ലാറ്റിൻ വംശജയായ പ്രസിഡന്റും, APHA യുടെ വിമൻസ് ഉൾപ്പാർട്ടി ഗ്രൂപ്പിൻറെ സ്ഥാപക അംഗവും, പ്രസിഡൻഷ്യൽ സിറ്റിസൺസ് മെഡലിൻറെ സ്വീകർത്താവും ആയിരുന്നു അവർ.
ലോകമെമ്പാടുമുള്ള ന്യൂനപക്ഷ, താഴ്ന്ന വരുമാനമുള്ള ജനവിഭാഗങ്ങളിലെ സ്ത്രീകൾക്കും കുട്ടികൾക്കുമായി പൊതുജനാരോഗ്യ സേവനങ്ങളുടെ പരിധി വിപുലീകരിക്കാൻ സഹായിച്ചതിന്റെ ബഹുമതിയും അവർക്കുണ്ട്.
റോഡ്രിഗസ് ട്രയാസിന്റെ മാതാപിതാക്കൾ ഇരുപതാം നൂറ്റാണ്ടിന്റെ തുടക്കത്തിൽ പ്യൂർട്ടോ റിക്കോയിൽ നിന്ന് ന്യൂയോർക്ക് സിറ്റിയിലേക്ക് എത്തിയവരാണ്.
1929-ൽ റോഡ്രിഗസ് ട്രയാസിന്റെ ജനനത്തിനു ശേഷം, അവളുടെ കുടുംബം പ്യൂർട്ടോ റിക്കോയിലേക്ക് മടങ്ങിയെങ്കിലും 1939-ൽ ന്യൂയോർക്കിലേക്ക് തിരിച്ചുവന്നു.
റോഡ്രിഗസ്-ട്രയാസ് വൈദ്യശാസ്ത്ര രംഗം തിരഞ്ഞെടുത്തു, കാരണം "ഞാൻ ഏറ്റവും ഇഷ്ടപ്പെട്ട കാര്യങ്ങൾ, ശാസ്ത്രം, ആളുകൾ എന്നിവയുടെ സംയോജനമാണ്" ന്യൂയോർക്കിൽ റോഡ്രിഗസ് ട്രയാസ് വംശീയതയും വിവേചനവും അനുഭവിച്ചിരുന്നു.
സ്കൂളിൽ, അവൾക്ക് നല്ല ഗ്രേഡുകൾ, ഇംഗ്ലീഷ് സംസാരിക്കാനുള്ള അറിവ് എന്നിയുണ്ടായിരുന്നിട്ടും പഠന വൈകല്യമുള്ള വിദ്യാർത്ഥികളുള്ള ഒരു ക്ലാസിൽ അവളെ ഉൾപ്പെടുത്തി.
ഒരു കവിതാപാരായണത്തിൽ പങ്കെടുത്തതിന് ശേഷം, അവളുടെ ടീച്ചർ അവൾ ഒരു കഴിവുള്ള കുട്ടിയാണെന്ന് മനസ്സിലാക്കുകയും കഴിവുള്ള കുട്ടികളുള്ള ഒരു ക്ലാസിലേക്ക് അവളെ മാറ്റുകയും ചെയ്തു.
പ്യൂർട്ടോ റിക്കൻ സ്വാതന്ത്ര്യ സമര പ്രവർത്തക
റോഡ്രിഗസ് ട്രയാസിന്റെ അമ്മ പ്യൂർട്ടോ റിക്കോയിലെ ഒരു സ്കൂൾ അധ്യാപികയായിരുന്നു.
എന്നിരുന്നാലും, ന്യൂയോർക്കിൽ അവർക്ക് ഒരു അധ്യാപക ലൈസൻസ് നേടാനായില്ല.
അതിനാൽ, സാമ്പത്തിക ആവശ്യങ്ങൾ നിറവേറ്റാനും വാടക നൽകാനും അമ്മയ്ക്ക് മറ്റ് ജോലികൾ എടുക്കേണ്ടി വന്നു.
റോഡ്രിഗസ് ട്രയാസ് ഹൈസ്കൂളിൽ നിന്ന് ബിരുദം നേടിയ ശേഷം, മെഡിസിൻ പഠിക്കാൻ ആഗ്രഹിക്കുകയും ദ്വീപിൽ നല്ല സ്കോളർഷിപ്പ് സംവിധാനമുള്ളതിനാൽ പ്യൂർട്ടോ റിക്കോയിൽ അവളുടെ സാധ്യതകൾ വളരെ മികച്ചതായിരിക്കുമെന്നും അവൾക്ക് മനസിലായി
1948-ൽ സാൻ ജവാനിലെ പ്യൂർട്ടോ റിക്കോ സർവകലാശാലയിൽ അവൾ തന്റെ അക്കാദമിക് വിദ്യാഭ്യാസം ആരംഭിച്ചു.
സർവ്വകലാശാലയിൽ വളരെ ശക്തമായ ഒരു സ്വാതന്ത്ര്യ പ്രസ്ഥാനം ഉണ്ടായിരുന്നതിനാൽ, റോഡ്രിഗസ് ട്രയാസ് പ്യൂർട്ടോ റിക്കൻ നാഷണലിസ്റ്റ് പാർട്ടിയുടെ വിദ്യാർത്ഥി വിഭാഗവുമായി ബന്ധപ്പെട്ട് പ്രവർത്തിച്ചു.
സൗത്ത് ബ്രോങ്ക്‌സിലെ ലിങ്കൺ ഹോസ്പിറ്റലിലെ പീഡിയാട്രിക്‌സ് വിഭാഗത്തിന്റെ മേധാവിയായിരുന്നു റോഡ്രിഗസ് ട്രയാസ്.
ലിങ്കൺ ഹോസ്പിറ്റലിൽ, റോഡ്രിഗസ് ട്രയാസ് എല്ലാ തൊഴിലാളികൾക്കും അഡ്മിനിസ്ട്രേറ്റീവ്, പേഷ്യന്റ് കെയർ പ്രശ്നങ്ങളിലും ശബ്ദമുയർത്താൻ ശ്രമിച്ചു.
അവർ പ്യൂർട്ടോ റിക്കൻ കമ്മ്യൂണിറ്റിയുമായി ഇടപഴകുകയും കമ്മ്യൂണിറ്റിയുടെ സാംസ്കാരിക പ്രശ്‌നങ്ങളെയും ആവശ്യങ്ങളെയും കുറിച്ച് ബോധവാന്മാരാകാൻ ആശുപത്രിയിലെ ആരോഗ്യ പ്രവർത്തകരെ പ്രോത്സാഹിപ്പിക്കുകയും ചെയ്തു.
ആൽബർട്ട് ഐൻസ്റ്റീൻ കോളേജ് ഓഫ് മെഡിസിനിൽ അസോസിയേറ്റ് പ്രൊഫസറായിരുന്ന റോഡ്രിഗസ് ട്രയാസ്  യെശിവ യൂണിവേഴ്സിറ്റി, പിന്നീട് കൊളംബിയ, ഫോർഡ്ഹാം സർവകലാശാലകളിലും പഠിപ്പിച്ചു.
അവലംബം ↑ ↑ Changing the Face of Medicine ↑ "American Journal of Public Health"; Wilcox; Faces of Public Health 567; April 2002, Vol 92, No. 4 ↑ Gov. Bio.
ഹെലൻ വാക്കർ മക്ആൻഡ്രൂ
ഹെലൻ വാക്കർ മക്ആൻഡ്രൂ (6 ഫെബ്രുവരി 1825, സ്‌കോട്ട്‌ലൻഡിലെ കിർകിന്റിലോക്കിൽ - 26 ഒക്ടോബർ 1906, മിഷിഗനിലെ ഇപ്‌സിലാന്റിയിൽ ) വാഷ്‌ടെനാവ് കൗണ്ടിയിലെ ആദ്യത്തെ ഡോക്യുമെന്റഡ് വനിതാ ഫിസിഷ്യൻ ആയിരുന്നു, കൂടാതെ മിഷിഗണിലെ ആദ്യത്തെ വനിതാ ഫിസിഷ്യനും.
ഇംഗ്ലിഷ്: Helen Walker McAndrew.
ഹെലൻ വാക്കർ സ്കോട്ട്ലൻഡിലെ കിർകിന്റിലോക്കിൽ തോമസ് വാക്കറിന്റെയും മാർഗരറ്റ് ബോയിഡിന്റെയും മകനായി ജനിച്ചു.
1849-ൽ അവൾ വില്യം മക്ആൻഡ്രൂവിനെ ഗ്ലാസ്ഗോയിൽ വച്ച് വിവാഹം കഴിച്ചു.
ദമ്പതികൾ താമസിയാതെ അമേരിക്കയിലേക്ക് കുടിയേറി, ന്യൂയോർക്ക് വഴി മിഷിഗണിലെ ഇപ്സിലാന്റിയിൽ എത്തി.
1852 ജൂൺ 24-ന് അവർ അവരുടെ ആദ്യത്തെ മകൻ തോമസിന് ജന്മം നൽകി.
1863 ആഗസ്റ്റ് 20-ന് അവൾ മറ്റൊരു മകനെ പ്രസവിച്ചു, വില്യം ജൂനിയർ .
വില്യം ജൂനിയർ ഒരു പ്രമുഖ വിദ്യാഭ്യാസ വിചക്ഷണനായി മാറി.
റഫറൻസുകൾ ↑ Dr Helen Walker McAndrew at findagrave.com 1 2 3 William McAndrew Jr., Helen Walker McAndrew, 1826-1906 , Ypsilanti, Michigan, 1931 ↑
ഹെലൻ സി. വൈറ്റ് ഇംഗ്ലീഷ് വിലാസം https://ml.wikipedia.org/wiki/Helen_C.
_White
വിസ്കോൺസിൻ-മാഡിസൺ സർവകലാശാലയിൽ ഇംഗ്ലീഷ് പ്രൊഫസറായിരുന്നു ഹെലൻ സി. വൈറ്റ് (നവംബർ 26, 1896 - ജൂൺ 7, 1967).
വൈറ്റ് രണ്ടുതവണ ഇംഗ്ലീഷ് ഡിപ്പാർട്ട്‌മെന്റ് അദ്ധ്യക്ഷയായി സേവനമനുഷ്ഠിച്ചു.
യൂണിവേഴ്‌സിറ്റി കോളേജ് ഓഫ് ലെറ്റേഴ്‌സ് ആന്റ് സയൻസിൽ മുഴുവൻസമയ പ്രൊഫസറായി.
അമേരിക്കൻ അസോസിയേഷൻ ഓഫ് യൂണിവേഴ്സിറ്റി പ്രൊഫസർമാരുടെ പ്രസിഡന്റായും അമേരിക്കൻ അസോസിയേഷൻ ഓഫ് യൂണിവേഴ്സിറ്റി വുമൺ (AAUW), വിസ്കോൺസിൻ ടീച്ചേഴ്സ് യൂണിയൻ, യൂണിവേഴ്സിറ്റി ക്ലബ് എന്നിവയുടെ പ്രസിഡന്റായും തിരഞ്ഞെടുക്കപ്പെട്ടു.
വൈറ്റ് ആറ് നോവലുകളും ധാരാളം നോൺ ഫിക്ഷൻ പുസ്തകങ്ങളും ലേഖനങ്ങളും എഴുതി.
ബോസ്റ്റണിൽ റോമൻ കത്തോലിക്കാ കുടുംബത്തിലാണ് വൈറ്റ് വളർന്നത്, ജീവിതകാലം മുഴുവൻ വിശ്വാസം നിലനിർത്തിയിരുന്നു.
ഗേൾസ് ഹൈസ്കൂളിൽ നിന്നും റാഡ്ക്ലിഫ് കോളേജിൽ നിന്നും ബിരുദം നേടി.
ബിരുദാനന്തര ബിരുദം പൂർത്തിയാക്കിയ ശേഷം മാഡിസണിലെ ഡോക്ടറേറ്റിനായി പഠനത്തിനായി പടിഞ്ഞാറോട്ട് പോകുന്നതിനുമുമ്പ് സ്മിത്ത് കോളേജിൽ രണ്ടുവർഷം പഠിപ്പിച്ചു.
വൈറ്റ് നഗരത്തെ സ്നേഹിക്കുകയും പിഎച്ച്ഡി പൂർത്തിയാക്കിയ ശേഷം അവിടെ അസിസ്റ്റന്റ് പ്രൊഫസറായി.
1924 ൽ വില്യം ബ്ലെയ്ക്കിനെക്കുറിച്ചുള്ള പ്രബന്ധം, ഫ്രെഷ്മാൻ ഇംഗ്ലീഷ്, മെറ്റാഫിസിക്കൽ കവിത ബിരുദ സെമിനാറുകൾ ഉൾപ്പെടെയുള്ള കോഴ്‌സുകൾ അവർ പഠിപ്പിച്ചു.
ഓഗസ്റ്റ് ഡെർലെത്ത് , ഹെർബർട്ട് കുബ്ലി , മാർക്ക് ഷോറർ തുടങ്ങിയ എഴുത്തുകാർ വൈറ്റിന്റെ വിദ്യാർത്ഥികളിൽ ഉൾപ്പെട്ടിരുന്നു.
പ്രധാനമായും പർപ്പിൾ നിറത്തിലുള്ള വസ്‌ത്രശേഖരവും അസാധാരണമായ ഉയരവും കാരണം ബിരുദ വിദ്യാർത്ഥികൾ അവരെ "പർപ്പിൾ ദേവത" എന്ന് വിളിച്ചു.
48 വർഷത്തെ കരിയറിൽ വൈറ്റിന് 23 ഓണററി ഡോക്ടറേറ്റുകൾ , ഒരു ലീറ്റെയർ മെഡൽ , ഒരു സിയീന മെഡൽ, AAUW നേട്ടത്തിനുള്ള അവാർഡ്, രണ്ട് ഗുഗ്ഗൻഹൈം ഫെലോഷിപ്പുകൾ എന്നിവ ലഭിച്ചു.
സ്കോളർഷിപ്പിനായി 1958-ൽ ബ്രിട്ടീഷ് സാമ്രാജ്യത്തിലെ ഓർഡർ ഓഫ് ദ ബ്രിട്ടീഷ് എംപയർ ഹോണററി ഓഫീസറായി.
രണ്ട് യുനെസ്കോ പരിപാടികളിൽ അമേരിക്കൻ പ്രതിനിധിയായിരുന്ന വൈറ്റ് നിരവധി സംഘടനകളുടെ ബോർഡിലും ഉണ്ടായിരുന്നു.
അവരുടെ മരണശേഷം യൂണിവേഴ്സിറ്റി അവരുടെ പേരിൽ ഹെലൻ സി വൈറ്റ് ഹാൾ നിർമ്മിച്ചു.
ഈ കെട്ടിടത്തിൽ സർവകലാശാലയുടെ ഇംഗ്ലീഷ് ഡിപ്പാർട്ട്‌മെന്റും ബിരുദ ലൈബ്രറിയും ഉണ്ട്.
അതിൽ വൈറ്റിന്റെ ശേഖരത്തിൽ നിന്ന് 4,000 പുസ്തകങ്ങളുണ്ട്.
ആദ്യകാല ജീവിതവും കരിയറും ഹൈസ്കൂളിൽ വൈറ്റ്
ഹെലൻ കോൺസ്റ്റൻസ് വൈറ്റ് 1896 നവംബർ 26 ന് കണക്റ്റിക്കട്ടിലെ ന്യൂ ഹാവനിൽ ജനിച്ചു.
അവളുടെ മാതാപിതാക്കളായ മേരി (മുമ്പ്, കിംഗ്), ജോൺ വൈറ്റ് എന്നിവർക്ക് മറ്റ് മൂന്ന് മക്കളുണ്ടായിരുന്നു (രണ്ട് പെൺമക്കൾ, ഒരു മകൻ ) ഒരു റോമൻ കത്തോലിക്കാ കുടുംബ വിശ്വാസം വൈറ്റ് ജീവിതകാലം മുഴുവൻ തീക്ഷ്ണമായി നിലനിർത്തി.
1901-ൽ അവളുടെ മാതാപിതാക്കൾ നഗരത്തിന്റെ സാംസ്കാരിക അവസരങ്ങൾക്കായി പുതിയ ബോസ്റ്റൺ നഗരപ്രാന്തമായ റോസ്ലിൻഡേലിൽ താമസിക്കാൻ തീരുമാനിച്ചു.
വൈറ്റിന്റെ പിതാവ് ന്യൂയോർക്ക്, ന്യൂ ഹാവൻ, ഹാർട്ട്ഫോർഡ് റെയിൽ‌റോഡ് ഗുമസ്തനായ ജോലി ഉപേക്ഷിച്ച് സിവിൽ ഉദ്യോഗസ്ഥൻ ആയി.
വൈറ്റ് അമ്മയെ വീട്ടമ്മയായും അച്ഛൻ സ്വകാര്യത ഇഷ്ടപ്പെടുന്ന വ്യക്തിയായും വിശേഷിപ്പിച്ചു.
1909 മുതൽ വൈറ്റ് ബോസ്റ്റൺ ഗേൾസ് ഹൈസ്കൂളിൽ ചേർന്നു.
അവിടെ പഠനവ്യഗ്രതയുള്ള അവൾ സ്കൂളിൽ മികച്ച പ്രകടനവും നടത്തി.
ഡിബേറ്റിംഗ് ക്ലബിൽ പങ്കെടുക്കുകയും സീനിയർ വർഷത്തിൽ അവളുടെ സ്കൂൾ പേപ്പറായ ഡിസ്റ്റാഫിൽ എഡിറ്റർ-ഇൻ-ചീഫ് ആയിത്തീരുകയും ചെയ്തു.
1913-ൽ ബിരുദം നേടിയ അവൾക്ക് മാർഗരറ്റ് എ. ബാഡ്ജർ സ്കോളർഷിപ്പും ഓൾഡ് സൗത്ത് ഹിസ്റ്റോറിക്കൽ സൊസൈറ്റി സമ്മാനവും ലഭിച്ചു.
ഈ സമയത്ത്, അവൾ മസാച്ചുസെറ്റ്സ് വോട്ടവകാശ പ്രസ്ഥാനത്തിലെ അംഗമായിരുന്നു.
അവലംബം Sources {{ cite book }} : Invalid | ref=harv ( help ) ( Famous Wisconsin Women 6 at Google Books , no text search.) {{ cite book }} : Invalid | ref=harv ( help ) {{ cite book }} : Invalid | ref=harv ( help ) ( Wisconsin Women at Google Books , with text search.) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) പുറത്തേക്കുള്ള കണ്ണികൾ ഹെലൻ സി. വൈറ്റ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Helen Constance White at Library of Congress Authorities, with 23 catalog records
ഹെലൻ മക്ക്രോറി
ഹെലൻ എലിസബത്ത് മക്ക്രോറി , ( OBE ) (ജീവിതകാലം: 17 ആഗസ്റ്റ് 1968  – 16 ഏപ്രിൽ 2021)) ഒരു ഇംഗ്ലീഷ് നടിയാണ്.
ദ ക്യൂൻ (2006), ദ സ്പെഷ്യൽ റിലേഷൻഷിപ്പ് (2010) എന്നീ ചിത്രങ്ങളിൽ മക്ക്രോറി ചെറി ബ്ലെയറിന്റെ വേഷം അവതരിപ്പിച്ചു.
അവസാനത്തെ മൂന്ന് ഹാരി പോർട്ടർ ചിത്രങ്ങളിൽ അവർ നർസിസ മാൽഫോയി എന്ന കഥാപാത്രത്തെ അവതരിപ്പിച്ചു.
മാർട്ടിൻ സ്കോർസെസിന്റെ കുടുംബചിത്രമായ ഹ്യൂഗോ (2011), ജെയിംസ് ബോണ്ട് ചിത്രം സ്കൈഫാൾ (2012) എന്നിവയിലും ശ്രദ്ധേയമായ വേഷങ്ങൾ അവതരിപ്പിച്ചു.
2013 മുതൽ ബി.ബി.സിയുടെ പീക്കി ബ്ലൈൻഡേഴ്സ് എന്ന ക്രൈം പരമ്പരയിൽ പോളി ഗ്രേ എന്ന കഥാപാത്രത്തെ അവതരിപ്പിച്ചു വരുന്നു.
ഫിയർലെസ് (2017) എന്ന ഐടിവി ക്രൈം ത്രില്ലർ പരമ്പരയിൽ എമ്മ ബാൻവിൽ എന്ന കഥാപാത്രവും ഹെലൻ മക്ക്രോറി കൈകാര്യം ചെയ്‌തു.
1968 ഓഗസ്റ്റ് 17 ന് ലണ്ടനിലെ പാഡിംഗ്ടണിലാണ് മക്ക്രോറി ജനിച്ചത്.
അവരുടെ മാതാവ് ആൻ (മുമ്പ്, മോർഗൻസ്) വെൽഷ് വംശജയും പിതാവ് ഇയാൻ മക്ക്രോറി (ജനനം: 29 മാർച്ച് 1940) ഗ്ലാസ്ഗോയിൽ നിന്നുള്ള നയതന്ത്രജ്ഞനുമായിരുന്നു.
1974 ൽ അവർ വിവാഹിതരായി.
മൂന്ന് മക്കളിൽ മൂത്തയാളായിരുന്നു മക്ക്രോറി.
ഹെർട്ട്‌ഫോർഡ്ഷയറിലെ ഹാറ്റ്ഫീൽഡിനടുത്തുള്ള ക്വീൻസ്‌വുഡ് സ്‌കൂളിൽ നിന്ന് വിദ്യാഭ്യാസം നേടിയ അവർ ഒരു വർഷം ഇറ്റലിയിൽ താമസിച്ചു.
ബ്രിട്ടനിലേക്ക് മടങ്ങിയെത്തിയ അവർ ലണ്ടനിലെ നാടക കേന്ദ്രത്തിൽ അഭിനയകല പഠിക്കാൻ തുടങ്ങി.
2021 ഏപ്രിൽ 16 ന് 52 വയസ് പ്രായമുള്ളപ്പോൾ ലണ്ടനിലെ വീട്ടിൽ വച്ച് മക്ക്രോറി ക്യാൻസർ ബാധിച്ച് മരിച്ചു.
അഭിനയ ജീവിതം ചലച്ചിത്രം Year Title Role Notes 1994 Interview with the Vampire 2nd Whore Uncovered Lola 1997 The James Gang Bernadette James 1998 Dad Savage Chris 2000 Hotel Splendide Lorna Bull 2001 Charlotte Gray Francoise 2002 Count of Monte Cristo, The The Count of Monte Cristo Valentina Villefort Deep Down Dana Short film 2003 Does God Play Football Sarah Ward Short film 2004 Enduring Love Mrs. Logan 2005 Casanova Casanova's Mother 2006 Normal for Norfolk Clare Short film Queen, The The Queen Cherie Blair 2007 Becoming Jane Mrs. Radcliffe 2008 Flashbacks of a Fool Peggy Tickell 2009 Harry Potter and the Half-Blood Prince Narcissa Malfoy Fantastic Mr. Fox Mrs. Bean (voice) 2010 4.3.2.1.
ഹെലൻ സുസ്മാൻ ഇംഗ്ലീഷ് വിലാസം https://ml.wikipedia.org/wiki/Helen_Suzman
ദക്ഷിണാഫ്രിക്കയിലെ വർണ്ണവിവേചനത്തിനെതിരേ സമരം ചെയ്ത ഒരു വനിതയായിരുന്നു ഹെലൻ സുസ്മാൻ (Helen Suzman) (ജനനം 7 നവമ്പർ 1917 – മരണം 1 ജനുവരി  2009).
1961 മുതൽ 1974 വരെയുള്ള 13 വർഷക്കാലം ലിബറൽ പ്രോഗ്രസ്സീവ് പാർട്ടിയെ പ്രതിനിധീകരിച്ച് പാർലമെന്റംഗമായിരുന്നു.
1917 നവംബർ ഏഴിനു, സാമുവലിന്റേയും, ഫ്രിഡയുടേയും മകളായാണ് ഹെലൻ ജനിച്ചത്.
ലിത്വാനിയയിൽ നിന്നുമുള്ള ജൂത കുടിയേറ്റക്കാരായിരുന്നു ഹെലന്റെ മാതാപിതാക്കൾ.
1933 ൽ ജോഹന്നസ്ബർഗിലെ പാർക്ക്ടൗൺ കോൺവെന്റിൽ നിന്നും ഹെലൻ മെട്രിക്കുലേഷൻ വിജയിച്ചു.
ഉപരിപഠനത്തിനായി വിറ്റ്വാട്ടർസാന്റ് സർവ്വകലാശാലയിൽ ചേർന്നു.
സാമ്പത്തികശാസ്ത്രം ആയിരുന്നു മുഖ്യവിഷയം.
ഹെലൻ തന്റെ പത്തൊമ്പതാമത്തെ വയസ്സിൽ, തന്നേക്കാൾ വളരെ പ്രായക്കൂടുതലുള്ള ഡോക്ടർ.
മോസസ് സുസ്മാനെ വിവാഹം ചെയ്തു.
ദമ്പതികൾക്ക് രണ്ടു പെൺകുട്ടികളുണ്ട്.
1944 സർവ്വകലാശാലയിൽ അധ്യാപികയായി ചേർന്നുവെങ്കിലും, രാഷ്ട്രീയപ്രവർത്തനത്തിൽ മുഴുകുന്നതിനായി ജോലി ഉപേക്ഷിച്ചു.
1953 ൽ ഹെലൻ ഹൗസ് ഓഫ് അസ്സംബ്ലിയിലേക്കു തിരഞ്ഞെടുക്കപ്പെട്ടു.
ഹൗട്ടൺ നിയോജകമണ്ഡലത്തെ പ്രതിനിധീകരിച്ച്, യുണൈറ്റഡ് പാർട്ടിയിൽ നിന്നുമാണ് ഹെലൻ തിരഞ്ഞെടുക്കപ്പെട്ടത്.
1959 ൽ ഹെലനും  മറ്റു പതിനൊന്നംഗങ്ങളും ചേർന്ന് പ്രോഗ്രസ്സീവ് പാർട്ടി രൂപീകരിച്ചു.
1961 ലെ പൊതു തിരഞ്ഞെടുപ്പിൽ ഹെലൻ ഒഴികെ മറ്റു പതിനൊന്നു പേരും പരാജയപ്പെട്ടു.
പിന്നീടുള്ള 13 വർഷക്കാലം വർണ്ണവിവേചനത്തിനെതിരേ പ്രോഗ്രസ്സീവ് പാർട്ടിയിൽ നിന്നും പാർലിമെന്റിൽ സംസാരിക്കാൻ ഹെലൻ മാത്രമേ ഉണ്ടായിരുന്നുള്ളു.
വർണ്ണവിവേചനത്തിനെതിരേയുള്ള പോരാട്ടത്തിനിടയിൽ അധികാരികളിൽ നിന്നും വളരേയേറെ പീഡനങ്ങൾ ഹെലൻ നേരിടേണ്ടി വന്നിട്ടുണ്ട്.
സർക്കാർ തുടർച്ചയായി ഹെലന്റെ ഫോൺ സന്ദേങ്ങൾ ചോർത്തുമായിരുന്നു.
നാഷണൽ പാർട്ടിയുടെ വർണ്ണവിവേചന നയങ്ങളെ ഹെലൻ കടുത്ത ഭാഷയിൽ വിമർശിച്ചിരുന്നു.
എന്റെ ചോദ്യങ്ങളല്ല മറിച്ച് നിങ്ങളുടെ ഉത്തരങ്ങളാണ് ദക്ഷിണാഫ്രിക്കക്കു മോശായി ഭവിക്കുന്നത്, തന്നെ അധിക്ഷേപിക്കാൻ ശ്രമിച്ച ഒരു മന്ത്രിയോട് പാർലിമെന്റിൽ വച്ച് ഹെലൻ പ്രതികരിക്കുകയുണ്ടായി.
ഹെലൻ സുസ്മാൻ Archived 2015-10-05 at the Wayback Machine .
ഹെലൻ സുസ്മാൻ ഫൗണ്ടേഷൻ അവലംബം
ഹെലൻ മെലെസ് ഇംഗ്ലീഷ് വിലാസം https://ml.wikipedia.org/wiki/Helen_Meles
ഒരു പ്രമുഖ എറിട്രിയൻ ഗായികയും നടിയുമാണ് ഹെലൻ മെലെസ് (ജനനം 11 സെപ്റ്റംബർ 1960).
അവൾ നിരവധി ആൽബങ്ങൾ പുറത്തിറക്കുകയും നിരവധി എറിട്രിയൻ സിനിമകളിൽ പ്രത്യക്ഷപ്പെടുകയും ചെയ്തിട്ടുണ്ട്.
എട്ടാമത്തെ വയസ്സിൽ, സുഡാൻ ആസ്ഥാനമായുള്ള റെഡ് ഫ്‌ളവേഴ്‌സ് ബാൻഡിൽ (ቀያሕቲ ዕምባባ) ചേർന്നപ്പോൾ അവർ തന്റെ സംഗീത ജീവിതം ആരംഭിച്ചു.
എറിട്രിയൻ പീപ്പിൾസ് ലിബറേഷൻ ഫ്രണ്ടിന്റെ (ഇപിഎൽഎഫ്) പ്രാദേശിക വിദ്യാഭ്യാസ ശാഖയാണ് ഈ സംഘം രൂപീകരിച്ചത്.
ബാൻഡിനൊപ്പം, ഒരു പ്രധാന ഗായികയായി അവർ സുഡാന്റെ വിവിധ ഭാഗങ്ങളിൽ അവതരിപ്പിച്ചു.
1965-ൽ 13-ആം വയസ്സിൽ, ഹെലൻ EPLF-ൽ ചേർന്നു.
അവിടെ അവളെ സംഘടനയുടെ പരിവർത്തനവാദി സ്കൂളിൽ ചേർത്തു.
ഗ്രൂപ്പിലെ മുൻ യുദ്ധ പോരാളിയിൽ നിന്ന് പ്രമുഖ ഗായികയിലേക്കുള്ള വിജയകരമായ മാറ്റത്തിന് അവർ അറിയപ്പെടുന്നു.
ദേശീയ അവാർഡുകൾ 2000: 3rd AbaSelie (Shabay) EriTv Award National Songs 2001: 4th Sham        Raimoc Eritrean Artistic Award 2001: 1st Sham        EriTv Award Top Ten Love Songs 2003: 3rd Res’Ani, 4th Nib’At Fikri, 7th NisiHa Fikri Top Ten Eri-Festival Artistic Award 2005: 1st Halime EmberTop Ten Eri-Festival Artistic Award 2006: 2nd Fir Fir        Top Ten Eri-Festival Artistic Award 2007: 7th Beleni’ta        Top Ten Eri-Festival Artistic Award അവലംബം
ഹെലൻ മയോ ഇംഗ്ലീഷ് വിലാസം https://ml.wikipedia.org/wiki/Helen_Mayo ഹെലൻ മയോ c 1902
ഹെലൻ മേരി മയോ , OBE (ജീവിതകാലം: 1 ഒക്ടോബർ 1878 - 13 നവംബർ 1967) അഡ്‌ലെയ്ഡിൽ ജനിച്ചു വളർന്ന ഒരു ഓസ്‌ട്രേലിയൻ മെഡിക്കൽ ഡോക്ടറും മെഡിക്കൽ അദ്ധ്യാപികയുമായിരുന്നു.
1896-ൽ അഡ്‌ലെയ്ഡ് സർവകലാശാലയിൽ ചേർന്ന ഹെലൻ മയോ അവിടെ വൈദ്യശാസ്ത്രം പഠിച്ചു.
ബിരുദം നേടിയ ശേഷം, അവർ ഇംഗ്ലണ്ട് , അയർലൻഡ്, ബ്രിട്ടീഷ് ഇന്ത്യ എന്നിവിടങ്ങളിൽ ശിശു ആരോഗ്യ രംഗത്ത് രണ്ട് വർഷം ചെലവഴിച്ചു.
1906-ൽ അഡ്‌ലെയ്ഡിലേക്ക് മടങ്ങിയെത്തിയ അവർ ഒരു സ്വകാര്യ പ്രാക്ടീസ് ആരംഭിക്കുകയും അഡ്‌ലെയ്ഡ് ചിൽഡ്രൻസ് ഹോസ്പിറ്റലിലും അഡ്‌ലെയ്ഡ് ഹോസ്പിറ്റലിലും (പിന്നീട് റോയൽ അഡ്‌ലെയ്ഡ്) സ്ഥാനങ്ങൾ ഏറ്റെടുക്കുകയും ചെയ്തു.
1909-ൽ അമ്മമാർക്ക് ശിശുക്കളുടെ ആരോഗ്യത്തെക്കുറിച്ച് ഉപദേശം ലഭിക്കുന്ന അമ്മമാർക്കുള്ള ഒരു സ്കൂൾ അവർ സ്ഥാപിച്ചു.
1927-ൽ മദേഴ്‌സ് ആൻഡ് ബേബീസ് ഹെൽത്ത് അസോസിയേഷനായി മാറിയ ഈ സംഘടന, ഒടുവിൽ സൗത്ത് ഓസ്‌ട്രേലിയയിലുടനീളം ശാഖകൾ സ്ഥാപിക്കുകയും നഴ്‌സുമാർക്കുള്ള ഒരു പരിശീലന സ്‌കൂൾ ഇതുമായി സംയോജിപ്പിക്കുകയും ചെയ്തു.
1914-ൽ, ശിശുക്കളെ ചികിത്സിക്കുന്നതിനായി ചിൽഡ്രൻസ് ഹോസ്പിറ്റലിനുവേണ്ടിയുള്ള പ്രചാരണം പരാജയപ്പെട്ടതിനെത്തുടർന്ന്, മയോ ശിശുക്കൾക്കായി മരീബ ഹോസ്പിറ്റൽ സ്ഥാപിച്ചു.
മെഡിക്കൽ നേട്ടങ്ങൾക്ക് പുറമേ, മയോ മറ്റ് നിരവധി സംഘടനകളിലും പങ്കാളിയായിരുന്നു.
അഡ്‌ലെയ്‌ഡ് യൂണിവേഴ്‌സിറ്റിയിൽ 1914 മുതൽ 1960 വരെ യൂണിവേഴ്‌സിറ്റി കൗൺസിലിൽ സേവനമനുഷ്ഠിച്ച അവർ (ഓസ്‌ട്രേലിയയിൽ ഇത്തരമൊരു സ്ഥാനത്തേക്ക് തിരഞ്ഞെടുക്കപ്പെട്ട ആദ്യത്തെ വനിത) അവിടെ ഒരു വനിതാ ക്ലബ്ബും ബോർഡിംഗ് കോളേജും സ്ഥാപിക്കുകയും ചെയ്തു.
പ്രൊഫഷണൽ വനിതകൾക്കായുള്ള അഡ്‌ലെയ്ഡ് ലൈസിയം ക്ലബ്ബിന്റെ സ്ഥാപക കൂടിയാണ് അവർ.
1967 നവംബർ 13-ന് മയോ അന്തരിച്ചു.
1878 ഒക്ടോബർ 1-ന് ഓസ്‌ട്രേലിയയിലെ അഡ്‌ലെയ്ഡ് നഗരത്തിലാണ് ഹെലൻ മേരി മയോ എന്ന പേരിൽ അവർ ജനിച്ചത്.
ഒരു സിവിൽ എഞ്ചിനീയറായിരുന്ന ജോർജ്ജ് ഗിബ്സ് മയോയുടെയും (1845-1921) ഹെൻറിയെറ്റ മേരി മായോയുടെയും (മുമ്പ് ഡോണ്ൽഡൻ 1852–1930) ഏഴു മക്കളിൽ മൂത്തവളായിരുന്നു അവർ.
അതുപോലെതന്നെ അവർ അഡ്‌ലെയ്ഡിലെ പ്രമുഖ ഡോക്ടറായിരുന്ന ജോർജ്ജ് മയോയുടെയും മരിയ ഗാൻഡിയുടെയും കൊച്ചുമകളായിരുന്നു.
10 വയസ്സുള്ളപ്പോൾ, അവൾ ഒരു സ്വകാര്യ അദ്ധ്യാപകനിൽനിന്ന് പതിവായി പാഠങ്ങൾ സ്വീകരിക്കാൻ തുടങ്ങിയതോടെയാണ് അവളുടെ ഔപചാരിക വിദ്യാഭ്യാസം ആരംഭിച്ചത്.
16-ആം വയസ്സിൽ, ഗ്രോട്ട് സ്ട്രീറ്റിലെ പെൺകുട്ടികൾക്കായുള്ള അഡ്വാൻസ്ഡ് സ്‌കൂളിൽ ചേർന്ന (അഡ്‌ലെയ്ഡ് ഹൈസ്‌കൂളിന്റെ മുന്നോടിയായ) മയോ അവിടെനിന്ന് ഒരു വർഷത്തിനുശേഷം 1895-ന്റെ അവസാനത്തോടെ മെട്രിക്കുലേഷൻ പാസായി.
വനിതാ ഡോക്ടർമാരെക്കുറിച്ച് കേട്ടിട്ടില്ലെങ്കിലും, ചെറുപ്പം മുതലേ വൈദ്യശാസ്തര രംഗത്ത് ഒരു കരിയർ പിന്തുടരാനാണ് മയോ തീരുമാനിച്ചത്.
എന്നിരുന്നാലും, അന്നത്തെ അഡ്‌ലെയ്ഡ് സർവകലാശാലയിലെ പ്രൊഫസറായിരുന്ന എഡ്വേർഡ് റെന്നി, ഹെലന്റെ പിതാവിനോട് മെഡിസിൻ പഠനം ആരംഭിക്കാൻ തക്ക പ്രായം അവൾക്ക് ആയിട്ടില്ലെന്ന് ഉപദേശിച്ചതിനാൽ, 1896-ൽ മയോ അഡ്‌ലെയ്ഡ് സർവകലാശാലയിലെ ഫാക്കൽറ്റി ഓഫ് ആർട്‌സിൽ ചേർന്നു.
ആദ്യ വർഷ പഠനത്തിനൊടുവിൽ അവളുടെ ഇളയ അനുജത്തി ഒലിവിന്റെ മരണം സംഭവിച്ചതോടെ, ആ വർഷത്തെ അവസാന പരീക്ഷ എഴുതാൻ മയോയ്ക്ക് കഴിഞ്ഞില്ല, 1897-ൽ ആദ്യ വർഷത്തെ പഠനം പുനരാരംഭിച്ചപ്പോൾ ആകെയുള്ള അഞ്ച് വിഷയങ്ങളിൽ രണ്ടെണ്ണത്തിന് അവൾ പരാജയപ്പെട്ടു (ലാറ്റിൻ, ഗ്രീക്ക്).
പിതാവിന്റെ അനുവാദത്തോടെ 1898-ൽ മയോ വൈദ്യശാസ്ത്ര പഠനത്തിന്  ചേർന്നു.
അവൾ അതിസമർത്ഥയായ വൈദ്യശാസ്ത്ര വിദ്യാർത്ഥിനിയായിരുന്ന മയോ, തന്റെ ക്ലാസ്സിൽ ഒന്നാമതെത്തിയതോടെ, അവളുടെ നാലാമത്തെയും അഞ്ചാമത്തെയും വർഷത്തെ പഠനത്തിൽ യഥാക്രമം ഡേവിസ് തോമസ് സ്കോളർഷിപ്പും എവറാർഡ് സ്കോളർഷിപ്പും നേടി.
തൊഴിൽരംഗം
1902 അവസാനത്തോടെ ബിരുദം നേടിയ ശേഷം, മയോ അഡ്‌ലെയ്ഡ് ഹോസ്പിറ്റലിൽ റസിഡന്റ് മെഡിക്കൽ ഓഫീസറായി ജോലിയിൽ പ്രവേശിച്ചു.
1904 ഫെബ്രുവരിയിൽ, പ്രായോഗിക പരിചയം നേടുന്നതിനായി അവർ ഇംഗ്ലണ്ടിലേക്ക് പോയി.
അവിടെ ലണ്ടനിലെ ഗ്രേറ്റ് ഓർക്കണ്ട് സ്ട്രീറ്റിലുള്ള ഹോസ്പിറ്റൽ ഫോർ സിക്ക് ചിൽഡ്രണിൽ ക്ലിനിക്കൽ ക്ലാർക്കായി ജോലി ചെയ്തു.
മിഡ്‌വൈഫറിയിൽ പരിചയം നേടുന്നതിന്, അവർ ഡബ്ലിനിലെ കൂംബെ വിമൻസ് ഹോസ്പിറ്റലിലേക്ക് പോകുകയും ലണ്ടനിലേയ്ക്ക് മടങ്ങിയശേഷം ഉഷ്ണമേഖലാ വൈദ്യശാസ്ത്രത്തിൽ ഒരു കോഴ്‌സ് പൂർത്തിയാക്കാൻ ഇന്ത്യയിലേക്ക് പോയ അവർ അവിടെ ഒരു വർഷം ഡൽഹിയിലെ സ്‌ത്രീകൾക്കും കുട്ടികൾക്കുമുള്ള കേംബ്രിഡ്ജ് മിഷനിൽ മിഡ്‌വൈഫായി ജോലി ചെയ്തു.
1906-ൽ, അഡ്‌ലെയ്ഡിലേക്ക് മടങ്ങിയ മയോ, കുടുംബവീടിനോട് ചേർന്നുള്ള മോർഫെറ്റ് സ്ട്രീറ്റിൽ പിതാവിന്റെ ഉടമസ്ഥതയിലുള്ള സ്ഥലത്ത് ഒരു സ്വകാര്യ പ്രാക്ടീസ് ആരംഭിച്ചു.
അവളുടെ ഒഴിവു സമയങ്ങളിൽ, അഡ്‌ലെയ്ഡ് ഹോസ്പിറ്റലിൽ ലബോറട്ടറി ജോലികളിലേർപ്പെടുകയും അഡ്‌ലെയ്ഡ് ചിൽഡ്രൻസ് ഹോസ്പിറ്റലിൽ ഓണററി അനസ്‌തറ്റിസ്റ്റായി നിയമനം ഏറ്റെടുക്കുകയും ചെയ്തു.
ഹെലൻ മയോ വിവാഹം കഴിച്ചിട്ടില്ല.
മനശാസ്ത്രജ്ഞൻ എൽട്ടൺ മയോ (1880-1949), ജഡ്ജി സർ ഹെർബർട്ട് മയോ (1885-1972) എന്നിവരായിരുന്നു അവളുടെ സഹോദരങ്ങൾ.
അവലംബം ↑ Covernton 1968.
↑ Hicks, 1986, Australian Dictionary of Biography .
↑ Covernton 1968.
↑ Mackinnon 1986, p. 61.
↑ Mackinnon 1986, p. 63.
↑ Denholm 1991.
↑ Mackinnon 1986, p. 65.
ഹെലൻ ഷർമൻ ഇംഗ്ലീഷ് വിലാസം https://ml.wikipedia.org/wiki/Helen_Sharman
ഹെലൻ പാട്രിഷ്യ ശർമൻ CMG, OBE, HonFRSC (ജനനം 30 മേയ് 1963) ബ്രിട്ടീഷ് രസതന്ത്ര ശാസ്ത്രജ്ഞയാണ്.
ആദ്യ ബ്രിട്ടീഷ് ബഹിരാകാശ യാത്രികയും 1991- ൽ മിർ ബഹിരാകാശ നിലയം സന്ദർശിച്ച ആദ്യ വനിതയുമായിരുന്നു.
ഷെഫീൽഡിലുള്ള  ഗ്രേനോസൈഡിൽ ജനിച്ച ഷർമൻ അവിടെ ജൂനിയർ, ഇൻഫന്റ് സ്കൂളിൽ ചേരുകയും തുടർന്ന് ഗ്രീൻഹില്ലിലേയ്ക്ക് മാറി.
ജോർഡന്തോർപ്പ് കോംപ്രിഹെൻഷനിൽ പഠിച്ചശേഷം 1984-ൽ ഷെഫീൽഡ് യൂണിവേഴ്സിറ്റിയിൽ നിന്ന് രസതന്ത്രത്തിൽ ബി.എസ്.സി. ബിരുദം നേടുകയും ബിർകെബെക്കിലുള്ള ലണ്ടൻ സർവകലാശാലയിൽ നിന്നും പിഎച്ച്ഡി നേടുകയും ചെയ്തു.
ലണ്ടനിലെ ജി.ഇ.
സി ഗവേഷണ-വികസന സാങ്കേതിക വിദഗ്ദ്ധയായി പ്രവർത്തിക്കുകയും പിന്നീട്  ചോക്ലേറ്റിന്റെ സുഗന്ധ സ്വഭാവം ഉള്ള ചൊവ്വയുടെ രസതന്ത്രശാസ്ത്രജ്ഞയായും പ്രവർത്തിച്ചിരുന്നു.
പ്രോജക്ട് ജൂനോ
ആദ്യ ബ്രിട്ടീഷ് ബഹിരാകാശവാഹകർക്കുവേണ്ടിയുള്ള അപേക്ഷകരുടെ കൂട്ടത്തിൽ ഒരു റേഡിയോ പരസ്യത്തിലൂടെ എത്തിയതിൽ നിന്നും 1989 നവംബർ 25 ന് ഐ.ടി.വി.യിലെ ദൗത്യത്തിനായി ഏതാണ്ട് 13,000 അപേക്ഷകരിൽ ഹെലൻ ഷർമാനെ തിരഞ്ഞെടുത്തു.
Year Honour University Reference 1991 Honorary Fellow Sheffield Hallam University 1995 Honorary Doctor of Science degree University of Kent 1996 Honorary Doctor of Technology degree University of Plymouth 1997 Honorary Doctor of Science degree Southampton Solent University 1998 Honorary Doctor of Science degree Staffordshire University 1999 Honorary Doctor of Science degree University of Exeter 2010 Honorary Doctor of Science degree Brunel University London 2017 Honorary Doctor of Science degree Kingston University 2017 Honorary Doctor of Science degree University of Hull ഗ്രന്ഥസൂചിക Bums on Seats: How to Publicise Your Show (A C Black, 1992. ISBN 978-0713636628 ) Seize the Moment: Autobiography of Britain's First Astronaut , autobiography, with Christopher Priest and a foreword by Arthur C. Clarke (London : Gollancz , 1993 – ISBN 0-575-05819-6 The Space Place (Making Sense of Science) , children's book, illustrated by Mic Rolph (Portland Press, 1997. ISBN 1-85578-092-5 ) അവലംബം പുറം കണ്ണികൾ Helen Sharman's official website Archived 2018-02-25 at the Wayback Machine . 'Life in Space' A Masterclass for children by Helen Sharman Freeview Video by the Vega Science Trust Spacefacts biography of Helen Sharman BSN – The Helen Sharman School, Assen
ഹൊറിസോണ്ടൽ ഡയറക്ഷനൽ ഡ്രില്ലിംഗ് ഒരു ഹൊറിസോണ്ടൽ ഡയറക്ഷനൾ ഡ്രില്ലിംഗ് മെഷീൻ.
പരമ്പരാഗത രീതിയിൽ തുറസ്സായ കുഴിയെടുത്ത് ചാല് കീറിയുള്ള  ട്രഞ്ച് ഖനനത്തിന്റെ ആവശ്യമില്ലാതെ ഭൂഗർഭ പൈപ്പുകൾ, ചാലകങ്ങൾ, കേബിളുകൾ എന്നിവ സ്ഥാപിക്കാൻ ഉപയോഗിക്കുന്ന ഒരു ട്രെഞ്ച്ലെസ്സ് ഡ്രില്ലിംഗ് രീതിയാണ് ഡയറക്ഷനൽ ബോറിങ് എന്നും അറിയപ്പെടുന്ന ഹൊറിസോണ്ടൽ ഡയറക്ഷനൽ ഡ്രില്ലിംഗ് (HDD).
എൻട്രി പോയിന്റിൽ നിന്ന് എക്സിറ്റ് പോയിന്റിലേക്ക് ഒരു പൈലറ്റ് ദ്വാരം സൃഷ്ടിക്കാൻ ഡ്രിൽ ഹെഡും ഡ്രിൽ സ്ട്രിംഗും ഉൾപ്പെടെയുള്ള പ്രത്യേക ഡ്രില്ലിംഗ് ടൂളുകളുള്ള ഒരു ഡ്രില്ലിംഗ് റിഗ് ഉപയോഗിക്കുന്നു.
ആവശ്യമുള്ള പാത പിന്തുടരുന്നതിന് ഡ്രിൽ തലയുടെ ദിശയും കോണും ശ്രദ്ധാപൂർവ്വം നിയന്ത്രിക്കപ്പെടുന്നു.
പൈലറ്റ് ദ്വാരം തുളച്ചതിനുശേഷം റീമിംഗ് അല്ലെങ്കിൽ ബാക്ക് റീമിംഗ് പ്രക്രിയ ഉപയോഗിച്ച് അത് വലുതാക്കുന്നു.